कार्यक्रम स्थल पर जम्बूरी मैदान भोपाल में मुख्यमंत्री श्री शिवराज सिंह चौहान की अध्यक्षता में आयोजित राज्य स्तरीय कार्यक्रम का सीधा प्रसारण एलईडी टी.वी. के माध्यम से किया गया। जिसे उपस्थित अतिथिगण एवं किसानबन्धुओं ने देखा एवं सुना। राज्य स्तरीय कार्यक्रम में जिले के किसानों ने भी सहभागिता की। किसान सम्मेलन में कृषि विज्ञान केन्द्र उज्जैन के वैज्ञानिक डॉ. आर.पी.शर्मा एवं डॉ. एच.आर.जाटव ने उपस्थित किसानों को नवीन कृषि तकनीकी पर विस्तृत मार्गदर्शन दिया। साथ ही किसानों की आय 5 वर्ष में दुगुनी करने के रोडमैप पर चर्चा की गई। इस दौरान किसानों द्वारा कृषि संबंधी प्रश्न किये। जिन पर वैज्ञानिकों द्वारा किसानों को उचित सुझाव भी दिए।